作者:楊澤民
標題:浪淘沙慢
內容:禁城外，青青細柳，翠拂高堞。徵鼓催人驟發。長亭漸覺宴闋。情緒似丁香千百結。忍重看、手簡親折。聽怨舉離歌寄深意，新聲更清絕。心切。暮天塞草煙闊。正乍裛輕塵，新睛後，汨汨清渭咽。聞西度陽關，風致全別。玉杯屢竭。思故人千里，唯同明月。扶上雕鞍還三疊。那堪第四聲未歇。念蟾魄、能圓還解缺。況人事、莫苦悲傷悴豔色。歸來複見頭應雪。